CELEX: 22006D0085
Language: hu
Date: 2006-07-07 00:00:00
Title: Az EGT-Vegyesbizottság 85/2006 határozata ( 2006. július 7. ) az Európai Gazdasági Térségről szóló megállapodás VI. mellékletének (Szociális biztonság) módosításáról

19.10.2006   
            
            
               HU
            
            
               Az Európai Unió Hivatalos Lapja
            
            
               L 289/19
            
         
      AZ EGT-VEGYESBIZOTTSÁG
   
   85/2006 HATÁROZATA
   
   (2006. július 7.)
   az Európai Gazdasági Térségről szóló megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2006. június 2-i 58/2006 EGT-vegyesbizottsági határozat (1) módosította a megállapodás VI. mellékletét.
            
         
               (2)
            
            
               A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK tanácsi rendelet végrehajtására vonatkozó szabályok rögzítéséről szóló 574/72/EGK rendelet módosításáról szóló, 2006. február 7-i 207/2006/EK bizottsági rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. mellékletének 2. pontja (574/72/EGK tanácsi rendelet) a következőképpen módosul:
   
               1.
            
            
               A szöveg a következő francia bekezdéssel egészül ki:
               
                           „—
                        
                        
                           
                              32006 R 0207: A Bizottság 2006. február 7-i 207/2006/EK rendelete (HL L 36., 2006.2.8., 3. o.).”
                        
                     
         
               2.
            
            
               A g) kiigazításban a 356. pont (NORVÉGIA – DÁNIA), a 376. pont (NORVÉGIA – FINNORSZÁG) és a 377. pont (NORVÉGIA – SVÉDORSZÁG) helyébe a következő szöveg lép:
               „A szociális biztonságról szóló 2003. augusztus 18-i skandináv egyezmény 15. cikke: a rendelet 36. cikkének (3) bekezdése, 63. cikkének (3) bekezdése és 70. cikkének (3) bekezdése (betegség és anyaság, munkahelyi balesetek és foglalkozási megbetegedések tekintetében nyújtott természetbeni ellátások költségei, valamint munkanélküli ellátás) és a végrehajtási rendelet 105. cikkének (2) bekezdése (igazgatási ellenőrzések és orvosi felülvizsgálatok költségei) szerinti visszatérítések kölcsönös elengedéséről szóló megállapodás.”
            
         2. cikk
   A 207/2006/EK rendelet izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell közzétenni, hiteles.
   3. cikk
   Ez a határozat 2006. július 8-án lép hatályba, amennyiben a megállapodás 103. cikkének (1) bekezdése szerinti összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. július 7-én.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 245., 2006.9.7., 4. o.
   
   
      (2)  HL L 36., 2006.2.8., 3. o.
   
   
      (3)  Alkotmányos követelmények fennállását nem jelezték.